section_heading: Radnja
paragraph_text: Prilazeći Trozupčevom otoku, Biser izbjegava susret s britanskim ratnim brodom, koji je uništen u sukobu s Tihom Mary prije nego što se Crni biser nasuče na otok. Sparrow, Barbossa i Carina iskoriste moć otoka da rastvori ocean i stvori put do Posejdonova Trozupca preko oceanskog dna. Salazar zarobljava Henryja i demonski zaposjedne njegovo tijelo kako bi mogao hodati po oceanskom dnu i uzeti Trozubac. Kada uspije, Henry dobiva svoje tijelo natrag i odlučuje uništiti Trozubac kako bi raskinuo sve morske kletve i vratio Salazarovu posadu natrag u život. Međutim, razdvojeno more se počinje urušavati. Crni biser spusti sidro da bi ih vratio na sigurno, ali ih Salazar slijedi, odlučan u namjeri da se osveti Sparrowu. Carina shvati da je Barbossa njen otac te primijeti tetovažu na njegovoj ruci koja je identična onoj na naslovnici dnevnika. Barbossa se potom žrtvuje da ubije Salazara, kako bi ostalima omogućio bijeg na sigurno.